Държавен вестник, бр. 82, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  82
вите права и законни интереси, включително и 
за предоставяне на информация за развитието 
на детето на всеки шест месеца през първите 
две години от осиновяването съгласно прило­
жение № 7.
(6) Към заявлението се прилага и фотокопие 
на описаните документи.
Чл. 26. (1) В срок до три месеца от подаване 
на заявлението дирекция „Социално подпома­
гане“ извършва социално проучване на лицето 
относно годността му да осинови дете. Срокът 
може да бъде удължен еднократно с два месеца 
по обективни причини, касаещи кандидатите.
(2) В случаите, когато заявлението е подадено 
от един от съпрузите, дирекция „Социално под­
помагане“ осъществява социалното проучване 
и по отношение на другия съпруг.
(3) Социалното проучване се извършва от 
определен от директора на дирекция „Соци­
ално подпомагане“ социален работник. При 
необходимост в извършването на социалното 
проучване директорът включва и други специ­
алисти от дирекцията.
(4) Проучването включва:
1. най-малко три срещи с лицето, което 
желае да осинови;
2. най-малко едно посещение в дома на же­
лаещия да осинови, в който ще бъде отглеждано 
детето и в който трябва да бъде гарантирана 
безопасна и сигурна среда за отглеждането му;
3. най-малко една среща с членовете на се­
мейството на лицето, което желае да осинови, 
и с лицата, живеещи с него;
4. най-малко една среща с лицата, дали 
препоръки.
(5) В хода на социалното проучване дирекция 
„Социално подпомагане“ извършва обучение 
или насочва за обучение осиновяващите към 
друг доставчик на социални услуги за деца и 
семейства по програма, утвърдена от министъра 
на труда и социалната политика по предложе­
ние на председателя на Държавната агенция за 
закрила на детето и изпълнителния директор 
на Агенцията за социално подпомагане.
(6) В случаите, когато има издадено на­
правление за ползване на социални услуги, 
доставчикът на социални услуги изготвя до­
клад до дирекция „Социално подпомагане“ за 
резултатите от предоставените услуги.
Чл. 27. (1) За резултатите от социалното 
проучване социалният работник изготвя доклад 
относно годността на лицето да осинови дете 
при условията на пълно осиновяване, който 
задължително съдържа информацията по чл. 24 
и 25, както и информация за:
1. възрастта, пола и здравословното със­
тояние на детето, за което би бил подходящ 
осиновител;
2. възможността за осигуряване на условия 
за задоволяване на специални потребности на 
детето;
3. възможността за осигуряване на безопасна 
и сигурна среда за отглеждането на детето;
4. готовността за осигуряване на прием­
ственост при отглеждането на детето, както 
и на етническите, религиозните, културните и 
езиковите особености на средата, от която то 
произхожда;
5. проведените срещи с лицето, което желае 
да осинови, с членовете на неговото семейство 
и с лицата, които живеят с него;
6. посещенията в дома на лицето, което 
желае да осинови;
7. проведените срещи с лицата, дали пре­
поръки;
8. резултатите от проведеното обучение по 
чл. 26, ал. 5;
9. други обстоятелства от значение за пре­
ценката.
(2) В случаите, когато осиновяващият не 
е български гражданин, социалният работник 
по ал. 1 отразява в доклада и обстоятелството 
дали държавата, чийто гражданин е лицето, 
ще признае решението на българския съд за 
осиновяване.
(3) В доклада по ал. 1 социалният работник 
дава заключение относно годността на лицето, 
което желае да осинови, и прави мотивирано 
предложение до директора на дирекция „Со­
циално подпомагане“ за издаване или отказ за 
издаване на разрешение за вписване в регис­
търа на осиновяващи при условията на пълно 
осиновяване.
Чл. 28. (1) В 7-дневен срок от представянето 
на доклада по чл. 27 директорът на дирекция 
„Социално подпомагане“ издава разрешение 
или мотивиран отказ за вписване в регистъра 
на осиновяващи при условията на пълно оси­
новяване. В разрешението задължително се 
посочват и другите регионални дирекции за 
социално подпомагане, в чиито регистри да 
бъде вписано лицето.
(2) За издаване на разрешение за вписване 
в регистъра се вземат предвид възможностите 
за осигуряване на физическо, психическо и со­
циално благополучие на детето, както и инфор­
мацията за осиновяващия относно личностното 
и семейното му развитие, здравословното му 
състояние, неговата социална среда, мотивите 
му за осиновяване, способността му да осигури 
подходящи условия за специалните потребности 
на детето и други обстоятелства от значение 
за осиновяването.
(3) Отказът по ал. 1 подлежи на обжалване 
при условията и по реда на Административ­
нопроцесуалния кодекс.
Чл. 29. (1) В 3-дневен срок от издаване на 
разрешението директорът на дирекция „Соци­
ално подпомагане“ го изпраща заедно с доклада 
относно годността, заявлението по чл. 24 и 
всички документи по чл. 25 на директора на